**Ja sam jesen**

Ja sam jesen. Stigla sam u predivan brežuljkasti kraj Hrvtskoga zagorja.

Jedva čekam da uredim brežuljke i lagano ih pripremim za zimski san.

Veseli me kukuruz koji pada na zemlju i klasovi s kojih zrnje pada po njivama.

Seljaci užurbano rade ne bi li pospremili plodove majke prirode.

Čuje se brundanje traktora i strojeva.

Crvene jabuke padaju u košarice, a od žutih bundeva baka će skuhati najfiniju juhicu.

Otvaram vrata. Omami me miris još vrelog pekmeza.

U podumu se degustira mošt koji će za koji dan postati mlado vino.

Navečer se svi skupimo oko stola omamljeni mirisom pečenih kestena.

Šećem među drvećem još uvijek bujnih krošanja. Poigrat ću se bojama i prošarati njihove krošnje.

Sve sjaji smeđim , žutim i crvenkastim tonovima boja.

Lišće šušti i leprša na sve strane. Pridružio mi se i dragi prijatelj vjetar.

Pomoći će mi u potpunijem doživljaju jeseni.

Lišće je počelo plesati među krošnjama i lagano se spuštati na tlo tako dostojansvteno i živopisno.

Budimo se u magli, ali danju nas časti sunce svojim svježim zrakama.

Kakva bih ja jesen bila da ne počastim prirodu kapima kiše i lokvama vode u koje veselo zakorači svako dijete.

Gledam dim koji se puši iz dimnjaka. Svi odlaze na počinak mirno i spokojno.

U zraku se osjeća miris jeseni.

                                                                                                        Neva Dragčević, V.b